
WILLEMSTAD - Siman a cuminsa cu tremendo ‘tapón’ manera nan ta 
yama un dalmento en cadena y a parálisa cu ta sigi den trafico. Esey 
tabata e caso ayera mainta ora cu pa motibonan cu vocero di Polis no a 
circulá ainda tabatin un fila di auto cu a dal patras, dwars y hasta riba 
otro riba Brug Juliana. 

Como cu un foto ta bisa mas cu mil palabra, nos ta laga na nos lector- 
nan pa decifrá kico por a pasa. Esaki no ta sosode tur dia na Corsou, 
maske ta ser bisa cu nunca antes a mira algo di e indole aki. Suerte ta 
cu no a laga ningun hende seriamente herida, pero si masha gasto. 

Si t’asina den oranan di atardi tabatin un accidente na Bullenbaai cu a 
registra di 9 morto den trafico di Corsou. 

Gobierno no a firma e ley di LAFT ainda pero tine wanta 

Aruba por wordo poni bao di 
curatela pa Gobierno di Reino 


E ley nobo di LAFT cu Parlamento a pasa dia 6 di juni 
ultimo, ta na Gobierno ainda sin cu a firma esaki. Riba 
su mes, nada inusual, pasobra ‘ta tuma entre 1 pa 2 si- 
man pa Gobierno ‘ratifica’ (bekrachtig) e ley. 

Asina NoticiaCla a publica ayera riba su portal, cu a 
hala nos atencion. Segun NoticiaCla su investigacion, 
nan a saca afor di investigacion haci riba e tema. 
Speculacion pakico e ley no ta firma ainda, ta hopi 
sinembargo. Pero informacion cu e portal di NoticiaCla 
aki tin, ta cu Gobierno lo kier warda kico Rijksminis- 
teraad ta haci dia 5 di juli proximo. 

Hulanda formalmente no a reacciona ainda y manera 
cu e protocol di LAFT tabata bisa, ‘RMR mester aproba 
e ley prome cu e drenta na vigor’. Algo cu Parlamento a 
cambia, pero cual cambio no a drenta na vigor ainda. 
CONCEPTO 

Manera ta conoci, e concepto di ley original a 
cambia practicamente completo. Como tal 
e concepto cu tin awor riba mesa t’esun 
manera cambia dor di Parlamento via 
e amienda. Parlamento tin e derecho pa 
cambia conceptonan di ley entrega 
na nan dor di Gobierno (recht van 
amendement). 

Unabes cambia por medio di un 
amienda e concepto manera cam- 
bia, ta sigui. 

Esey ta nifica cu ta riba esey 
siguientemente mester dicidi 
si ta ‘ratifica’ (bekrachtig) e 
ley of no. 


RATIFICACION 

Manera cu e portal di NoticiaCla a compronde, un sce- 
nario ta cu Gobierno por pidi Raad van Advies conseho 
si por ‘ratifica’ (bekrachtig) e concepto manera cambia 
dor di Staten, ya cu esaki ta hopi diferente n’esun cu 
Gobierno a entrega na Parlamento y riba cual Raad 
van Advies a ser scucha. 

A haci Gobierno e pregunta kico t’e status di e ley pero 
no a haya reaccion ainda. A confirma si cu e ley no 
a wordo publica ainda pa medio di un ‘Afkondigings- 
blad’, pues esey kier men cu e no a wordo firma. 

Ta na momento cu un ley wordo publica bo por bisa 
cu e ta na vigor. Na 2014, ora cu a bin tardansa pa 
firma e presupuesto di 2014 den un ley, a bin 
compronde cu e tabata pega na Gobernador di 
e tempo ey, cu a dicidi pa no firm’e manera cu 
e tabata. 

Nos conclusion ta cu Hulanda riba su 
mes por interveni y/of ta laga 
Gobernador destrui e concepto 
aki y asina lo tuma decision cu 
nan mes lo tuma over control 
di maneho di aspectonan fi- 
nanciero di Aruba. Cu otro 
palabra Gobierno di Reino 
mes ta pone Aruba bao di 
curatela. 

Pa di dos biaha 

AVP ta pidi reunion riba Traimerdia, 
SPO y Scol Paso pa Futuro 



Fraccion di AVP dialuna den oranan di merdia a haci 
entrega di un Rappel Brief na Presidente di Parlamen- 
to mr. Ady Thijsen demandando p’e reunion publico 
riba e problemanan di Traimerdia, SPO y Scol Paso pa 
Futuro. 

E motibo di e carta ta cu e fraccion a pidi un reunion 
urgente, pero despues di un siman ainda no a pone fe- 
cha, mientras cu reces di Parlamento ta na skina mes. 
No solamente esey, e mas preocupante ta cu scol ta ce- 
rando nan portanan na inicio di juli y maestro y studi- 
antenan ta bayendo cu vakantie, y tin un incertidum- 
bre ainda di kico ta bay pasa cu nan scolnan. 

E preguntanan grandi ta: E scolnan di SPO ta bay 
muda? Ta bay tin Huiswerk Begeleiders na Traimer- 
dia of no? 

“Un caos total tin aworaki. Nos kier pa tin claridad riba 
e asuntonan aki. Ta p’esey siman pasa nos a pidi un re- 
union y te dia dia awe nos no a haya contesta. 

P’esey nos ta entrega e carta aki awe, haciendo un apel- 
acion na Presidente di Parlamento p’e reunion tuma 
lugar, mirando cu ta bay tin tiki tempo, pasobra fin di 
siman tin un delegacion biahando pa IPKO. Nos kier 
pa yama e reunion aki prome cu nan biaha. 

Despues cu nan bay no tin quorum pa tene un reunion. 
Nos ta haci un apelacion pa mañan, of diarazon yama 
e reunion y invita e Minister pa nos tin claridad di kico 
ta bay pasa cu SPO, Paso pa Futuro y Traimerdia.” 



E carta aki ta pa demostra n’e Presidente cu t’e di dos 
biaha cu fraccion di AVP ta pidiendo e reunion publico 
riba e mesun tema. Na momento di entrega di e carta, e 
lider di fraccion di AVP, Marlon Sneek a haci un apela- 
cion n’e Presidente pa haci tur su esfuerso pa yama e 
reunion, pa duna e docente un tiki mas di claridad riba 
nan preocupacionnan. 

“Si e ta serio y tin e maestronan na pecho, e ta yama 
e reunion pa tin claridad total. Nos ta papiando aki di 
Enseñansa.” 

Tambe Sneek a menciona cu tin un carta cu a sali re- 
cientemente cu ta bisa cu entrante e aña escolar nobo 
no ta paga seguridad mas pa scolnan. E decision aki 
ta wordo tuma despues cu maestronan a entrega un 
manifiesto cu nan no ta sinti nan mes sigur mas na 
skol. Awor e Minister ta dicidi cu e poco vigilancia cu a 
keda, ta bay wordo elimina. 

“Tin 200 mil pa hinca den un helicopter y bula rond, 
pero no tin placa pa hinca den enseñansa, no tin placa 
pa garantisa cu e maestro den funcion ta haci esaki den 
un ambiente sigur. Ta manda carta cu ta kita seguri- 
dad, pero ta gasta 100 mil florin si den un charla riba 
cannabis. Esaki ta inaceptabel.” 

Marlon Sneek a termina bisando cu e ta spera cu e car- 
ta aki ta suficiente pa pusha e Presidente pa yama e 
reunion. Solamente e mester tene cuenta kico ta biba 
den comunidad, cu mester duna nan atencion na dje y 
no laga e maestronan na caya. 

Parlamentario Marlon Sneek 

Minister Lampe ta insisti pa caba cu ra f i Merdia 




NO por conclui nada otro cu minister di enseñansa, 
Rudy Lampe tin mal intencion y hasta un plan diaboli- 
co pa loke maneho di enseñansa, segun lider di fraccion 
di AVP, Marlon Sneek a trece dilanti. 

Segun sr Sneek, a manda e minister aki den parlamen- 
to pa asina e por duna cuenta riba Tra’i Merdia den 
cual reunion sin duda e minister a sinti cu e direccion 
cu e kier bay cu e no tin sosten di parlamento ya cu par- 
lamento no ta kere cu mester cambia structura di Tra’i 
Merdia cu ta existi pa mas ci 23 aña. 

Parlamentario Sneek a sigui mustra cu kisas loke ta 
hunga un rol ta e hecho cu e proyecto aki ta uno cu par- 
tido AVP a introduci y e minister kier kibra esaki an 
filingrana, pero caminda parlamento a bisa su persona 
cu nan no ta kere den e plan cu e tin. 

“Pa cuminsa minister Lampe ta manda esunnan cu 
mester haci ‘huiswerkbegeleiding’ cas, pues ora cu e 
muchanan yega Tra’i Merdia, un di e cosnan mas im- 
portante pa mayornan cu ta manda nan yiu eynan, ta 
e huiswerkbegeleiding y net e grupo aki minister ta di- 
cidi di manda nan cas. 

Fuera di e grupo aki, minister Lampe kier manda e lid- 
er di e gruponan cas cu ta pone cu no tin lider pa duna 
guia y un hende cu ta atende un klas, tin cu bay atende 
cu problema y situacionnan cu ta presenta na e centro. 
Den e reunion cu e minister nos a informa su persona 
cu e mester contesta e preguntanan cu a wordo dirigi 


na su persona y el a sigura cu e lo contesta esakinan y 
bin bek parlamento, pero ya tres siman a pasa y minis- 
ter Lampe no a contesta preguntanan di parlamento y 
loke ta mas serio ainda, e minister a sigui cu ehecucion 
di su plan. 

Pa colmo awor informacion ta drenta cu e parti di scho- 
ling a wordo manda cas 

, no a bestel material nobo pa e schooljaar nobo y for di 
e comportacion di minister Lampe, cu pa su persona 
Tra’i Merdia tin cu stop di existi. 

Fuera di esakinan minister lo a saca un carta den cual 
ta ofrece pensionadonan, un trabou comoO part timer 
na Tra’i Merdia pa wak pa e muchanan. 

Cu esaki dunando indicacion cu e ni mester di e lider- 
nan mas, ya cu ta otro hende ta bay duna muziekles, 
otro hende ta bay duna sport, pues e minister su plan 
ta pa caba cu Tra’i Merdia manera cu e ta existi. 

Pa nos esaki ta un falta di respet pa parlamento ya 
cu parlamento a duna e minister su pensamento riba 
e asunto aki, ta priminti cu lo bay contesta y te dia di 
awe no a duna ningun contesta, pero ta sigui cu e plan 
cu e tin den su cabes, sin para keto na e hecho cu parla- 
mento ta esun cu mester contrala su maneho y mester 
tuna respet na esaki. 

Sinembargo nos a ripara cu minister Lampe no tin re- 
spet pa Parlamento, no ta kibra su cabesn cu locual ta 
pidi di dje y ta djis dal bay cu su plan, un plan macabro 
cu e tin pa loke ta e proyecto di Tra’i Merdia. 

Rocco Tjon, lider di fraccion di MEP: 

Proyecto ## Port City Aruba" 
mester haya tur prioridad 


Minister di Turismo, sr. Dangui Oduber a 
anuncia cu e proceso di destaho publico p’e 
proyecto “Port City Aruba” ta den etapa fi- 
nal. 

“Nos ta sostene e vision di Minister pa “Port 
City Aruba” bira un realidad, pasobra pa 
hopi aña e tereno aki no ta genera entrada, 
pero solamente gasto pa pais Aruba”, Rocco 
Tjon a duna di conoce. 

CONSTRUCCION Y DESAROYO 
Manera nos tin entendi lo desaroya y con- 
strui mas o menos 8000m2 pa aña. E im- 
pacto cu e desaroyo aki lo tin riba e sector di 
construccion anualmente ta hopi positivo. 
Hunto cu e desaroyo aki pais Aruba lo con- 
oce mas cupo di trabou y obviamente mas 
entrada tambe. 

FASE DI EXPLOITACION 
E impacto economico durante y despues di 
e fase di construccion ta mustra di ta suma- 
mente positivo. Esaki ta loke a conclui di 
e investigacion pa loke t’e proyeccionnan 
haci. 

E impacto riba turismo, segun e modelo di 
“High Value Low Impact” lo ta significante, 
pero tambe e lo tin un impacto significante 
pa loke ta aspectonan laboral y comercio en 
general. 

PA CONCLUI 

“Nos ta kere den e vision di Minister di Tur- 
ismo pa transforma un area “morto” cu ta 
costa pais Aruba placa den uno cu ta bay 
genera entrada pa pais Aruba, cupo di tra- 
bou pa nos comunidad y un area recreacio- 
nal caminda pueblo por acudi pa entretene 
nan mes y relaha”, segun Rocco Tjon. 

Preguntanan por escrito a wordo haci na 
Minister Dangui Oduber, p’e por indica na 
ki momento lo inicia e proyecto aki. 




Como empresario bo kier ta sigur di bo empresa. Pasobra ni maske con duro bo traha 
algo por bai robes. Na e momento ey confia riba e siguransa cu ENNIA ta brinda bo. 
Asina ey bo ta percura pa proteccion optimal pa bo compania, bo continuidad y esun 
di bo trahadonan. Traha un cita awe mes cu un di nos conseheronan. 


-enma 


Bo ta interesa pa sa si bo risiconan comercial ta bon cubri na e momento aki? 
Bishita ennia.com/business pa un “risicotest” completamente GRATIS! 


S i^riko siç^uri 


/ Rapido y confortabel 
/ Cobertura amplio 
/ Tur cos den un 


Test bo riesgo! 

CIBC FirstCaribbean Aruba a 
celebra e diente den forma special 



DEN diferente region, staff y personal di 
CIBC FirstCaribbean a habri nan porta cu 
un “extra” smile grandi dunando bon bini 
na tur cliente cu cuminda, bebida y dife- 
rente giveaways. Esaki ta en cuadro cu nan 
evento anual di “ Client Appreciation Day”. 
For di e prome te cu e ultimo cliente di dia, 
clientenan a wordo celebra riba e dia di “Cli- 
ent Appreciation day” como parti di e pro- 
grama regional di CIBC FirstCaribbean. 

“Client Appreciation Day” a wordo celebra 
dor di e 16 banconan den region riba me- 
sun fecha cual tabata diahuebs 13 di juni. 
Miembronan di e team ehecutivo di geren- 
cia di e banco tabata presente den e dife- 
rente localidad nan pa yama bon bini na cli- 
entenan for di mainta tempran y pa duna 
atencion special na tur cliente cu a pasa 
haci un transacion den banco. 



BO MESTER D/ WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOvrd 


Small 



Sra. Colette Delaney, banco su Chief Executive Officer tabata n’e 
oficina mas nobo di e banco den region cu ta keda den e Health 
City Mall na Cayman Islands. Aki sra. Delaney a tuma tempo pa 
topa clientenan y gradici nan pa nan confiansa den e instituto 
financiero regional. 

Den su mensahe n’e empleadonan di banco, el a corda nan cu e 
unico razon pakico e banco ta existi ta pa sirbi su clientenan. 
“Djis imagina so kico lo pasa si nos clientenan perde caminda pa 
nos portanan pa yuda nan realisa nan soñonan financiero! 

Lo no tin razon pa nos tey tog? Cada un cliente ta importante pa 
nos y ta na nos pa yama nan bon bini. Cada un di nos mester keda 
tene esey na mente y e mester ta nos meta den cada esfuerso cu 
nos haci” e CEO di e banco a bisa. 

Ehecutivo y gerentenan den cada pais a topa un cantidad di clien- 
te durante dia y a yuda sirbi snacks como como tambe bebida na 
un cantidad stabil di cliente cu a bishita e diferente localidadnan 
di e banco riba e dia aki. 

Na Aruba, sr. Giovanni Atencio - Country Head a expresa cu e 
aña aki e Client Appreciation Day tabata tin un resultado suma- 
mente satisfactorio cu un diversificacion di cliente actual como 
tambe di prospectonan. 

CIBC FirstCaribbean Aruba ta sumamente orguyoso di un aña 
exitoso pa cu e “Client Appreciation Day” y lo percura pa sigi 
mantene un relacion agradable cu nan cliente demostrando sem- 
per nos aprecio pa nan confiansa. 

Bishita Consul General di Portugal na 
Aruba, dr. Licinio Bingre do Amaral 


DIRECTIVA di 

Fundacao Social 
Cultural Portu- 
guesa, ta anuncia 
bishita di Consul 
General di Portugal 
na Caracas Ven- 
ezuela dr. Licinio 
Bingre do Amaral 
conhuntmaente cu 
oficial di Consulado 
sra. Marlene Ra- 
mos de Andrade. 

Motivo di bishita 
na nos isla ta pa 
tin oportunidad di 
comparti cu e comu- 
nidad Portugues y 
Luso-Arubano pa 
duna e informacion 
necesario referente 
documentonan im- 
portante manera 
“passaportes y 
cartoes de cidadáo”. 

Diaranson 19 di 
juni, 2019 y dia- 
huebs 20 di juni 
di lOor pa 3or di 
mainta na Club Pri- 
mavera lo tin opor- 
tunidad pa busca e 
cartóes de cidadáo 
y informacion. 

Ta pidi p’esnan cu 
ta kier pidi nan 
cartoes de cidadáo 
nan mester bin per- 
sonalmente. 


Requisitos para emissáo de passaportes 

Cartáo de cidadáo ou bilhete de identidade 
(original) em vigor (obrigatório). 

Apresentaçáo do passaporte anterior. Este ato con- 
sular está sujeito ao pagamento de emolumentos. 
Informe-se sobre o respetivo custo. 

Requisitos para emissáo de cartáo de cidadáo 

Apresentaçáo do cartáo de cidadáo ou bilhete de 
identidade anterior (original); em caso de extravio 
deve apresentar original ou fotocópia da certidáo de 
nascimento portuguesa do requerente junto com um 
documento de identificaçáo (original). 

Uma foto tipo carnet atual. 

Este ato consular está sujeito ao pagamento de emol- 
umentos. Informe-se sobre o respetivo custo. 




Deloitte 


Our client is a well-established distributor based on Aruba, who specializes in a wide variety of premium consumer products. The organization can 
be characterized as an ambitious, dynamic company that continuously strives for growth and excellent customer satisfaction. For this client we are 
looking for candidates for the position of: 


Supply Chain & Operations Manager 

The function 

As Supply Chain & Operations Manager you are responsible for the management of all warehouse activities and 
personnel, as well as for ensuring the company business goals regarding growth, market share, profitability and 
customer satisfaction are met. You provide leadership to a team of approximately 50 employees. The warehouse 
activities include warehousing, overseeing incoming and outgoing cargo, customer service and logistics. You are 
responsible for inventory management and control using the inventory management software system. You work 
together with the sales department and lead the warehouse personnel and drivers to ensure deliveries are timely, 
accurate, and efficient. You are part of the management team and report directly to the managing director. 

Your profile 

You have a bachelor's degree and a minimum of 5 years' experience in a management position. You have 
experience in logistics management and proven experience with inventory management systems. You have 
excellent leadership skills and people skills and you are a team player. You are result-oriented, flexible and stress 
resistant. With your pragmatic approach you are proactive and willing to go the extra mile. You are fluent in 
Papiamento. Strong Dutch, English and Spanish verbal and writing skills are a plus. 

The offer 

Our client offers a challenging role within a dynamic and ambitious organization. 

Procedure 

For more information you can contact Ms. Eliénne Croes, Consultant Human Capital Consultancy, Learning & Assessments at Deloitte Dutch 
Caribbean via phone: (+297) 5286200. You can e-mail your cover letter and resume before July 8, 2019 to ecroes@deloitte.aw. You will receive an 
acknowledgment of receipt within three working days (if not, please contact us). An assessment and a reference check can be part of the selection 
process. Your application will be handled confidentially. 

Deloitte refers to one or more of Deloitte Touche Tohmatsu Limited, a UK private company limited by guarantee its network of member firms and their related entities. DTTL and each of its 
member firms are legally separate and independent entities. DTTL (also referred to as "Deloitte Global") does not provide services to clients. Please see ("DTTL"), www.deloitte.com/about for 
a more detailed description of the legal structure of DTTLand its memberfirms. ©2019. For info contact Deloitte Dutch Caribbean. 

Minister di Husticia mr. Bikker 

OC ta haya uniform nobo, 
dos bus y un pick up nobo 



Orthopedagogisch Centrum despues di hopi aña ta haya uniform, dos 
bus mas un pickup nobo pa yuda haci trabou di e personal mas facil. 
Pa Minister mr. Andin Bikker diabierna ultimo tabata un dia hopi 
grandi pa OC, pasobra a inaugura dos bus mas e pick up completa- 
mente nobo y oficialmente e personal a estrena nan uniform nobo. 



Pero mas importante y e bon noticia cu dos hoben cu ta residencia na 
OC a gradua. Minister Bikker a bisa di ta hopi contento y orguyoso di 
nan. 

E otro bon noticia cu Minister Bikker a anuncia, cu den e proximo 
simannan lo bay tin instalacion di computernan nobo y diferente otro 
material. 

Na final di dia Gabinete Wever Croes su meta central ta p’e ser hu- 
mano ta central y den e cuadro ey ta provee tanto persona como insti- 
tutonan tur material necesario cu nan mester. 



Den e proceso ey Minister Bikker a bisa di ta sumamente orguyoso ora 
di wak cu e centro aki ta yuda personanan cu ta residencia na OC logra 
nan estudio. 

Esey ta mustra cu e trabou ta ser haci y ta beneficia di esaki tambe. 
Minister a desea e graduadonan mas e personal hopi bendicion y hopi 
sabiduria y tambe exito cu e base y formacion cu nan tin. 

Di parti Hoofd van Dienst di OC sra. Dynia Abath Muller, ta hopi 
agrado di por estrena e uniform cu basta tempo tabata warda riba nan. 
Pa loke t’e dos busnan y e pick up nobo nan ta hopi necesario pa trans- 
porte di e hobennan, pasobra tur dia nan mester bay scol, actividad pa 
bay, bishitanan na cas y tambe actividadnan ora tin tempo liber. 

Interescmte presentacien di 
Agripreneur na Pensionadonan 

DEPARTAMENTO di Agricultura, Cria y Pesca 
Santa Rosa a wordo invita di parti di IDEA, cu 
ta forma parti di Derectie Economische Zaken cu 
ta ofrece ayudo y guia gratis na tur persona cu ta 
desea di cuminsa cu negoshi chikito of mediano. 

Den e caso siman tras di lomba a organisa pre- 
sentacion di diferente instancia of departamento 
pa presenta esaki na pensionadonan. 

Santa Rosa su tarea tabata pa duna un presenta- 
cion kico t’e posiblidadnan pa bira un Agripreneur. 

Nos presentacion tabata na momento cubo cum- 
insa planta sea den scala grandi of chikito. 

Pensa con pa cuminsa planta e berduranan cu 
mas ta wordo uza den bo cushina tur dia. 

Berdura mas popular cu ta wordo pidi riba merc- 
cado. Bon pa tene na cuenta tambe kendenan por 
ta bo cleintenan p’asina sali for di bo producto- 
anan. Esaki t’e diferente puntonan y hopi mas cu 
a wordo treci dilanti den nos presentacion. 

E pesionadonan presente a keda hopi contento 
di por a haya un idea con pa por bira un posibel 
Agripreneur. E presentacion a wordo duna dor di 
Ludwig Rasmijn y Randy Maduro di Santa Rosa. 

Di parti di Santa Rosa nan ta sumamente con- 
tento di por a forma parti di IDEA su proyecto 
di cual na varios ocasion caba nan ta trahando 
hunto cu diferente otro proyecto. 

“Nos ta spera di por sigui duna tipo di presenta- 
cionnan asina pa motiva nos hendenan pa planta 
mas tanto posibel sea pa propio uzo of tambe ki- 
sas den futuro bo por bira un exitoso Agripreneur. 

Sesion Informativo contra abuso di 
mucha awe diamars 18 di juni na 
Centro Santa Teresita na San Nicolas 



APUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



ARUBAANSE Padvinders Gilde ta continua cu e anochinan 
informativo awe diamars na Sta Teresita Center na San Nicolas. 
Manera ya ta conoci, a organisa e anochinan aki cu sosten di Gobi- 
erno, conhuntamente cu Fundacion Lissette Gomez cu a uni forza 
pa informa y conscientisa e comunidad di e situacionnan cu por 
surgi, con pa reconoce e señalnan, con pa deal cu esaki y unda pa 
acudi pa ayudo inmediato. 

Durante di e anochinan, sra. Carmen Herrera ta duna un presen- 
tacion den forma con por siña e muchanan di 4 de klas di scolnan 
basico loke por haci na momento cu enfrenta mishimento no acep- 
tabel. E scolnan publico ya ta hayando e tips di lesnan aki cu ta 
siña e muchanan un mensahe hopi fuerte: Ningun hende no mag 
mishi cu ningun parti intimo di un mucha. 

E ta siña e mucha cu na momento cu nan ripara cu tin un situa- 
cion asina p’e bisa NO, core bay for di e situacion y bay denuncia e 
persona. 

Tur hende den bario, adulto y hobennan ta keda invita p’e proximo 
encuentronan cu ta tuma lugar na: Santa Teresita Center awe dia- 
mars dia 18 di juni 2019 pa 7 pm y na Biblioteca Nacional di Aruba 
Oranjestad diamars dia 25 di juni 2019 pa 7 pm. 

Riba e potretnan momento durante di e sesion informativo na MFA 
Noord. 

E 'Business Perception Index' a registra un 
subida modera den e di 4 trimester di 2018 


E indice por varia entre 90 y 110. Entre 90 y 100, e 
indice ta mustra un situacion di pesimismo. Un in- 
dice di exactamente 100 ta indica cu negoshinan no 
ta ni optimista, tampoco pesimista, pero ta neutral 
den nan pensamento di desaroyo economico na Aru- 
ba. 

Entre 100 y 110, e indice ta mustra un situacion di 
optimismo den pensamento di negoshinan. 


Grafiek i: ‘Business Perception Index' 

RESULTADO P’E DI 4 TRIMESTER DI 2018 

E ‘Business Perception Index’ p’e delaster trimester 
di 2018 ta indica cu e negoshinan cu a participa den e 
encuesta tin un nivel di confiansa un tiki mas halto, 
compara cu e trimester anterior. 

Compara cu e condicionan actual, e negoshinan ta 
mas optimista pa cu e condicionan a corto plaso. Du- 
rante e trimester bou reviso, e ‘Business Perception 
Index’, cu ta consisti di e indicenan di condicionan 
economico actual y condicionan economico a corto 
plaso, a subi cu 0,4 punto di porcentahe, di 99,0 den 
e tercer trimester di 2018 te na 99,4, cual ta relativa- 
mente serca di e nivel indicando sentimento neutral 
(= 100 , 0 ). 

E indice di condicionan economico actual a baha cu 
1,2 punto di porcentahe di 100,3 den e tercer trimes- 
ter di 2018 te na 99,1 den e trimester bou reviso, 
mientras cu e indice di condicionan economico a corto 
plaso a registra un subida di 2,7 punto di porcentahe 
di 97,0 te na 99,7 (Grafiek 1)2. 

Durante e di 4 trimester di 2018, mayoria di e negoshi- 
nan den e encuesta no a registra cambio den cantidad 
di empleado (Tabel 1). E cantidad di negoshinan den 
e encuesta cu a registra ganashi durante e trimester 
bou reviso a subi compara cu e trimester anterior, cu 
un cantidad creciente di respondentenan indicando 
subida of ningun cambio den benta, compara cu e tri- 
mester anterior. 

Durante e trimester bou reviso, gran parti di e ne- 
goshinan den e encuesta a raporta crecemento den 
costo di labor. 

Grafiek 2: Componentenan di e 'Business Perception Index' 

Tabel 1 : Percepcion di desaroyonan den empleo, ganashi, benta y costo di labor 
(Den porcentahe di tur respondente) 



2016 2016 2016 2016 

2017 2017 2017 2017 

2018 2018 2018 2018 1 

I II III IV 

i n m iv 

i n m rv 

EMPLEO 





1. Ninguncambio 

29.6 57.1 

23.1 

38.5 


61.9 26.9 44.0 

48. lB 

48.0 

64.3 

38.5 

56.5 

2. Subida 

29.6 32.1 

42.3 

26.9 


19.0 46.2 36.0 

29.óE 

28.0 

21.4 

34.6 

30.4 

3. Bahada 

40.7 10.7 

34.6 

34.6 



22.2 E 

24.0 

14.3 

26.9 

13.0 

Total 

GANASHI 

100.0 1 100.0 

100.0 

100.0 



friTiTT 

HITIKI 

rnnrii 

1. Ningun can±)io 

22.2 

21.4 

19.2 

15.4 


mm 

11.5 

8.0 

11.1 

28.0 

14.3 

11.5 

17.4 

2. Subida 

40.7 

32.1 

34.6 

42.3 


52.4 

53.8 

64.0 

55.6 

44.0 

46.4 

30.8 

43.5 

3. Bahada 

18.5 

35.7 

34.6 

30.8 


23.8 

23.1 

16.0 

14.8 

24.0 

14.3 

38.5 

26.1 

Total 

81.5 

89.3 

88.5 

88.5 


85.7 

88.5 

88.0 

81.5 

96.0 

75.0 

80.8 

87.0 

PERDIDA 

1. Ningun cambio 

3.7 

0.0 

0.0 

3.8 


0.0 0.0 

0.0 

7.4 

0.0 

7.1 

3.8 

4.3 

2. Subida 

11.1 

7.1 

3.8 

3.8 


0.0 3.8 

8.0 

3.7 

0.0 

7.1 

11.5 

8.7 

3. Bahada 

3.7 

3.6 

7.6 

3.8 


14.3 7.7 

4.0 

K71 

4.0 

10.7 

3.8 

0.0 

Total 







EEXn 

BENTA 








1. Ningun cambio 

11.1 

22.2 

23.1 

11.5 


9.5 

7.7 

12.0 


20.0 

14.3 

7.7 

13.0 

2. Subida 

51.9 

37.0 

57.7 

53.8 


71.4 

65.4 

76.0 

63.0 

64.0 

60.7 

42.3 

47.8 

3. Bahada 

37.0 

40.7 

19.2 

34.6 


19.0 

26.9 

12.0 

29.6 

16.0 

25.0 

50.0 

39.1 

Total 

100.0 

100.0 

100.0 

100.0 


100.0 

100.0 

100.0 

100.0 

100.0 

100.0 

100.0 

100.0 

1. Ninguncambio 

25.9 

21.4 

19.2 

15.4 


23.8 

19.2 

24.0 

22.2 

16.0 

21.4 

23.1 

13.0 

2. Subida 

63.0 

67.9 

65.4 

69.2 


71.4 

73.1 

56.0 

55.6 

72.0 

64.3 

57.7 

78.3 

___ 

11.1 

10.7 

15.4 

15.4 


4.8 

7.7 

20.0 

22.2 

12.0 

14.3 

19.2 

8.7 

Total 

100.0 

100.0 

100.0 

100.0 


100.0 

100.0 

100.0 

100.0 E 

100.0 

100.0 

100.0 

100.0 

| D en porcentahe di tur respondente. 


Banco Central di Aruba, 
29 mei 2019 

Tayer di tambu ta clausura diasabra 
awor na Museo Archeologico Aruba 


DEN luna di mei a cuminsa cu Tayer di Tambu na Centro 
di Actividad Rancho. Pa medio di e proyecto Aire Liber a 
organisa 8 les basico di Tambu. Enfocando riba e historia, 
origen y ritmo di Tambu di Aruba y otro parti di mundo. 
Den e ultimo simannan diferente artista local, tocado y 
baylado di tambu manera sr. Vicente Ras, Angelo Kool- 
man, Lidrick Solognier y Romo Fingal, a comparti nan 
conocimento cu e participantenan. 

Bou di giua di Ivan Barerra (WorldBeatRecord) e grupo di 
total 12 persona a wordo educa riba musica y herencia di 
tambu. Lesnan tabata existi di practica y historia oral. A 
haci uso di material audiovisual pa concientisa y informa 
e participante nan riba e tema. 

CLAUSURA 

Awor e tayer a yega na su fase final, y e grupo ta bay pre- 
senta e canticanan cu nan a siña. E presentacion aki ta 
tuma lugar diasabra 22 di juni, pa 4or di atardi na Museo 
Archeologico Aruba. Esaki ta keda den Schelpstraat 42, 
Oranjestad Aruba. Biblioteca Nacional Aruba lo graba y 
documenta e presentacion aki pa despues esaki wordo pu- 
blica riba e website di Stichting Rancho. Comunidad ta 
keda invita pa bin apoya e participantenan, durante nan 
presentacion. Y n’e manera aki sostene un otro proyecto 
importante pa locual ta conservacion di herencia y cultura 
di Aruba. Exposicion di “Caribbean Ties” tambe lo ta hab- 
ri pa 4or di merdia. Pa 4.20 lo cuminsa cu e presentacion 
nan y tocamento di tambu den e fruteria di museo acom- 
paña pa grupo di Tambu “Sodo di Cuero” cu tambe lo duna 
nan presentacion. E actividad lo termina cu entregamento 
di certificado. 

CONTINUACION 

E proyecto aki sigur no a yega na su final. Stichting Ran- 
cho ta desea di organisa mas tayer di tambu conhunta- 
mento cu organisacionnan local. Pa acelera e proceso di 
coleccionamento p’e no bay perdi. 

Ta importante pa duna tambu su lugar den e den musica 
di tradicional y moderno na Aruba. Den e contexto di de- 
colonisacion di nos pais, awor ta mas cu tempo p’e gen- 
eracionnan cu ta bin cuminsa compronde di e historia di 
tambu na Aruba. Aire Liber: Tayer di Tambu ta wordo 
haci posibel cu co-financiamento di Samenwerkende Fond- 
sen y Cede Aruba. Tambe cu apoyo y sosten di WorldBea- 
tRecords, Biblioteca Nacional Aruba y Museo Archeologico 
Aruba. 



ABO POR TIN MAS INFORMACION? 

Pa medio di Tayer di Tambu, Fundacion Rancho a colecta 
hopi informacion oral tocante Tambu di Aruba. Pero ainda 
falta mas hende pa conta nan storia, specialmente riba 
grupo of personanan cu tabata toca tambu na Aruba. 

Si bo tin informacion pa comparti? Por tuma contacto cu 
nos ta stichtingrancho@gmail.com of bel +297 562 8352. 
www.stichtingrancho.org Inschrijffolmulier CAR/ Sticht- 
ing Rancho 2019 Adres: Bank: Website: Koningstraat 38, 
Oranjestad CMB# 63898408 www.stichtingrancho.org 
Email: stichtingrancho@gmail.com centrodiactividadran- 
cho@gmail. 

Turista a hoga diadomingo atardi 

DIADOMINGO atardi pa 5:30 Central 
di Polis ta wordo notifica via AC cu un turis- 
ta a haya problema den lama entre Aruba 
Beach Club y Manchebo. 

Na yegada di patruya a encontra cu person- 
al di ambulance trahando cu e turista, un 
hende homber di nacionalidad Mericano. 

Lamentablemente no por a haci mucho cos 
p’e turista y pa 6:20 dr Texier ta constata 
morto di e turista B.D.K. naci na Merca di 
67 aña. E1 a bira di dos persona cu a hoga 
den fin di siman. 

Polis Tecnico , Recherche y slachtofferhulp 
a presente ne sitio di e sucedido . 

Nos di Cuerpo Policial Aruba y AWEMain- 
ata ta manda palabra di condolencia na 
famia di e fayecido. 



Entrante 1 di juli awor 

Debi n e gastonan, panaderianan lo 

aumenta prijs di pan 


PANADE RIANAN na Aruba a laga sa cu entrante 
1 di juli lo aumenta prijs di pan, en especial kipashi, 
cu t’e pan mas pidi pa pueblo. E kipashi blanco ta prijs 
di Gobierno ta, pero awendia casi no por papia di pan 
blanco mas. 

Tempo cu e Minister di Economia den gobernacion an- 
terior a stroba aumento di prijs di pan blanco, e pana- 
derianan a hinca un tiki hariña bruin aden y asina 
elimina e pan blanco 100% for di mercado. No ta tur 
panaderia a haci esaki. 

Como cu e prijs di full pan blanco solamente ta contro- 
la pa Gobierno. Awendia un kipashi normal ta costa 
4,10 florin. E intencion ta pa hisa esaki cu 20 cen pa 
kipashi y cu t’esun mas bendi tambe pa panaderianan. 
Parce nan kier a trata pa hinca e pan den canasta 
basico, pero Gobierno no a duna oido. Panaderianan 
a expresa nan mes caba na Departamento di Asunto 
Economico cu a reconoce e aumentonan rond cu tin 
awe, ta hustifica un aumento di pan. 


E cambionan fiscal di Gobierno a pone basta peso riba 
e panaderianan y pesey nan no por sigui absorba of 
traha pan na mesun prijs. Sea ta kita trahador of ta 
hisa prijs. 

Pan ta algo cu diariamente ta wordo bendi na Aruba. 
Practicamente den tur cas tin pan como parti di nan 
cuminda. Tin negoshi caba cu awe ta bende kipashi na 
4,50 florin. 

Oficialmente panaderianan ta bende na negoshi pa 
yega na un prijs di 4,10 florin finalmente na cliente. 
Hariña tambe awendia ta costa hopi placa pa importa 
esaki. Tur e factornan y mas cos awe ta causa e au- 
mento. 

Asociacion di Panaderia a reuni caba y e prijs mas of 
menos ta calcula p’asina wordo aumenta. Tumando na 
cuenta cu Gobierno kier bin cu aumento di sugar tax, 
lo nifica automaticamente aumento den prijs di pan, 
cu ta wordo traha cu sucu tambe. 

Minister Otmar Oduber: 

Economia circular fe direccion 
cu Aruba ta bay aden 

No pa casualidad, sino pa escogencia 


CUMPRA, uza, y ben- 
ta afo, t’e forma con gran 
parti di nos sociedad ta 
custumbra cu ne ya pa 
decadanan. Mundial- 
mente sociedadnan cu ta 
funciona den tal forma ta 
conoci pa tin un “linear 
economy” of “throw-away- 
society”, pues un sociedad 
den cual poco importancia ta wordo duna n’e producto 
produci, cu ta resulta den desperdicio. 

Esaki ta netamente e direccion contrario cu Gobierno 
di Aruba atrabes di manehonan tambe hiba pa Min- 
isterio encarga cu Medio Ambiente, Otmar Oduber a 
scoge p’e. 

Dor di scoge pa cambia e direccion di economia linear 
den uno circular/“circular economy”, ta scoge pa prote- 
ha y conserva nos recursonanan natural no solamente 
pa awor, pero pa futuro tambe. Con? 

Dor di conscientisa, promove y stimula practicanan pa 
reduci, reusa y recicla. 

KICO TA ECONOMIA CIRCULAR 

E meta principal ora cu ta trata di economia circular 
ta pa minimalisa desperdicio, pa paisnan haci adapta- 
cionnan den nan maneho pa practicanan sostenibel pa 
medio ambiente y cu procesonan ta tuma lugar den tal 
forma cu e no ta agota nos recursonan natural. 

P’e cambionan necesario tuma lugar pa adopta practi- 
canan circular, no ta facil ni tampoco por tuma lugar 
pareu. Mas bien e transformacion den un economia cir- 
cular ta forma parti di un maneho holistico pa cumpli 
y salvaguardia e tres pilarnan di sostenibilidad cual 
ta: Economia, medio ambiente y e aspecto social. 

Importante pa menciona ta cu un sociedad cu ta movi- 




endo den direccion di economia circular, no ta nifica 
cu ta reduci calidad di bida di consumidor y tampoco 
empresanan. Es mas dor di ta mas consciente desde e 
inicio (produccion of compra), por reduci costo di pro- 
duccion. 


E consumidor consciente tambe por duna productonan 
adkiri un otro bida, uzando e mas largo of dor di ta 
creativo por uza esaki den otro forma. 

UPCYCLE CENTER SERLIMAR 

Manera anuncia luna pasa, Ministerio encarga cu Me- 
dio Ambiente y Serlimar, Otmar Oduber ta trahando 
duro pa realisacion di e apertura di Aruba su propio 
facilidad pa promocion di reciclahe. 

E Upcycle Center di Serlimar ta un proyecto cu ta pro- 
move e aspectonan di reduci, reusa y recicla enfocando 
tambe riba e aspecto di consumo responsabel. 

Pues teniendo na cuenta e desperdicio cu como ser hu- 
mano nos ta produci, dunando personanan alternativa 
pa deposita articulonan cu ya nan no ta uza n’e ‘Upcy- 
cle Center’ p’e productonan aki por ricibi un otro ‘bida’ 
prome cu deshaci di nan. 

Locual cu kier logra cu e Upcycle Center aki ta pa tur 
ciudadano realisa cu nos TUR tin un responsabilidad 
global p’e forma con nos ta atende cu desperdicio. Y 
hunto nos por yega na tin un Aruba cu ta consciente di 
nos impacto riba planeta. 

IBISA, COA y Aruba Bank a logra 
Olympic Day Run 2019 exitoso un biaha mas 


DIASABRA mainta e parkeer- 
plaats di Aruba Bank Camacuri 
a conta cu un multitud di mucha 
y mayornan prepara pa partici- 
pa den e Olympic Day Run 2019. 
Instituto Biba Saludabel y Ac- 
tivo (IBiSA), COA conhunta- 
mente cu Aruba Bank a organisa 
e evento cu diferente actividad 
deportivo en conexion cu Olim- 
piada Escolar. 

Mas di 450 mucha a core y cana 
distancianan di 1-2-3 kilome- 
ter y a participa den diferente 
“heat” p’asina por a saca e mihor 
tempo overall di e prome 3 lugar 
den e categorianan di edad pa 
tanto mucha muher como mu- 
cha homber. 

For di oranan tempran muchan- 
an y hende grandi a yega pa reg- 
istra e muchanan pa cana y core 
pasando un rato agradabel. 

Riba programa despues di e 
competencia a sigui “Meet the 
Top Athletes”, unda tabatin de- 
mostracion di diferente deporte. 
Tambe cu un sonrisa na nan 
cara, e muchanan a disfruta di e 
kids corner. E mainta tabata uno 
yen di actividad cu e muchanan 
a participa na dje. 

Aruba Bank ta gradici cada 
mucha y mayor cu a trece nan 
yiu(nan) n’e Olympic Day Run 
2019. Tambe na IBiSA y bolun- 
tarionan cu a yuda haci e dia aki 
uno inolvidabel pa tur mucha 
por a disfruta di esaki. 



IBiSA 



0 .j j 1 




HL * f 

Stingray Swimming Team, Campeon di 
Campeonato Nacional Arubano di natacion 



PISCINA Olimpico Roly Bisslik, 
diadomingo ultimo tabata un dia 
historico den mundo di landamen- 
to. Stingray Swimming Team ta 
bira Camepon di Aruba. 

Un weekend largo tras di lomba, 
pero satisfecho cu e resultado, for 
di diahuebs nos atletanan ta bata- 
ya pa gana cada punto y na final di 
anochi Stingray tabata mas cu 70 
punto dilanti. 

Den transcurso di e weekend e dife- 
rencia a keda bira mas grandi, esa- 
ki a hacie mas dificil pa otro team- 
nan yega serca di e team campeon. 
Stingray ta sera e Campeonato cu 
un total di 3363 punto cu un dife- 
rencia di mas cu 500 punto. 

Un oabien na cada atleta cu a for- 
ma parti di e competencia aki y cu 
a yuda nos team score punto. Du- 
rante e Campeonato aki e mihor 
landadornan ta haya highpoint 
trophy y aki nos ta score 8 for di 14. 

Campeonnan di Aruba ta: Catego- 
ria 6 & under: Leandro Santies- 
teban. Categoria 7-8, Eva Marie 
Kock. Categoria 11-12, Giancarla 
Larez y Jaydon Croes. Categoria 
14-15, Elisabeth Timmer y Bran- 
don Cheong y den categoria 18 & 
over Anahi Schreuders y Mikel 
Schreuders 

Durante e competencia aki varios 
record a wordo kibra y nos kier fe- 
licita Leandro Santiesteban kende 
a logra pone tres record riba su 


number den categoria 6 & under. 
Stingray tabatin re-fuerzo e week- 
end aki di tur atleta cu ta forma 
parti di nos club y cu mester com- 
peti pa forma parti di seleccion di 
Aruba y cu ta den exterior pa cu 
scol, danki pa bin mustra nos atle- 
tanan kico tur bo por logra cu lan- 
damento. Stingray kier gradici tur 
mayor p’e tempo, boluntarionan cu 


ta haci e weekend posibel, Mariott 
cu ta yuda cu timers. 

Finalmento nos coachnan cu ta 
guia cada atleta p’asina mehora 
nan tempo y purba saca lo maximo 
di cada atleta. Stingray semper 
tabata un simbolo di calidad y e 
weekend aki el a wordo demostra 
cu nos ta Ccampeon di Aruba. 

Black Joker ta derota Blackhawks 8-6 



CAMPEONATO HEINEKEN 
di Aruba Softball Bond dedica na 
dos baluarte Jacobo Jansen y Gil- 
bert “ Nando” Maduro a continua 
riba veldnan na Pos Chiquito. Den 
categoria A-Klas ekiponan di Black 
Joker y Blackhawks a bataya unda 
finalmente Black Joker ta saca un 
vistoria di 8-6 riba Blackhawks. 

Black Joker a piki 1 careda den 
cabes di promer inning y ta amplia 
cu 4 den di dos inning y ta bolbe 
score 2 den cabes di 3 mas 1 pa con- 
solida e wega den cabes di 6. Black- 
hawks a contesta bek cu 3 careda 
den bom di promer mas 1 den bom 
di 3, 4 y 6 pero ta keda cortico. Box- 
score final Black Joker 8 careda, 10 
hit, 2 error y ta laga 8 coredor na 
base. 

Blackhawks 6 careda, 8 hit, 2 er- 
ror y ta laga 7 coredor den circu- 
lacion. Black Joker a bay di 27-10 
como ekipo pa un averahe di 370 
mientras Blackhawks ta bay di 


26-8 pa un averahe di 308. Mihor 
bateadornan pa Black Joker ta Xa- 
von Jansen y Juan Carlos Maduro 
di 3-1, Ashwi Feliciano di 3-1 cu 2 
rbi, Danilo Croes di 3-2 incluyendo 
un doblete cu 2 careda anota mas 1 
rbi, Gioshua Maduro 3-2 y Lorenzo 
Maduro di 4-2. Pa Blackhawks a 
destaca na plato den causa perdi 


Randall Werleman, Jeffim Jansen, 
Meldrick Solognier tur di 3-1, Rod- 
ney Kelly di 3-2 cu un careda anota 
mas 3 rbi, Johnny Winterdaal di 
1 - 1 . 

Lorenzo Maduro kende ta dren- 
ta releva Eldrick Maduro desde 
promer inning perdiendo 3-1 mo- 
mento cu el a drenta releva ta 
bay 5 inning y 1 tercio enfrentado 
24 bateador lansando 24 bola, 45 
strike pa un total di 67 pitch per- 
mitiendo 3 careda tras di 6 hit y ta 
regala 1 base por bola ta bay cas cu 
e victoria riba su nomber. Clay Shi- 
pley a bay 6 inning enfrentando 34 
bateador, 36 bola, 61 strike pa un 
total di 97 lansamento ta permiti 
8 careda di cual 6 ta limpi tras di 
10 imparable regalando 4 base por 
bola ta bay cas cu e derota riba su 
nomber. Weganan ta continua di- 
aluna, diaranson, diabierna awor 
na Pos Chiquito mientras diamars 
y diahuebs weganan ta na Dragon 
Hitters cu nan pastechi sabroso y 
un tremendo bar! Bin apoya bo eki- 
po preferi!!! 























18 


AWEMainta 


Diamars, 18 juni 2019 


Royal Power ta derota Spuiters MIPA y 
ta mantene nan invicto den 7 salida 



CAMPEONATO HEINEKEN fast 
pitch di Aruba Softball Bond dedica 
na dos baluarte Jacobo Jansen y Gil- 
bert “Nando” Maduro a continua riba 
veldnan na Pos Chiquito. Den cat- 
egoria AA e ekipo di Royal Power Tat 
Fat Home Depot ta derota e ekipo di 
Spuiters MIPA pa consolida nan posi- 
cion na promer lugar cu 7 victoria y 
0 derota. Royal Power ta rally pa 5 
careda den bom di promer inning ta 
amplia cu 1 careda den di dos y ta 
bolbe rally pa 4 careda mas den bom 
di tercer inning. 

Spuiters no tabata por a responde 
riba e pitcheo di combinacion Jomark 
Flanegin y relevo Jair Thompson. 
Boxscore final Royal Power Tat Fat 
Home Depot 10 careda, 10 hit, 1 er- 
ror y ta laga 4 coredor na base. Spuit- 
ers MIPA 0 careda, 2 hit, 0 error y ta 
laga 5 coredor den circulacion. Royal 
Power a bati como ekipo di 16-10 pa 
un averahe di 625 mientras cu Spuit- 
ers a bati como ekipo di 15-2 pa un 
averahe di 133. Mihor bateadornan 
pa Royal Power ta Gregory “Pilin” 
Krosendijk, Franco Wouters ambos di 
2-1, Edmar “Macho” Tromp 2-1 cu 2 
careda anota, Jomark Flanegin di 3-1 


cu un doblete, 1 careda anota y 1 rbi, 
Giandrick Lacle di 1-1 cu un doblete y 
1 rbi, Aigil Brete di 1-1, Leander An- 
gela a bay di 2-2, Kenny Hart 2-2 in- 
cluyendo un doblete mas 3 rbi. 

Pa Spuiters e unico dos imparablenan 
di wega a wordo bati pa Joel Flane- 
gin y Alex van de Berg kendenan am- 
bos a bay di 2-1. Jomark Flanegin ta 
pone un otro victoria riba su nomber 
enfrentando 12 bateador den 3 inning 
lansando 14 bola, 35 strike pa un to- 
tal di 49 pitch sin haya careda encon- 
tra permitiendo 2 hit propinando 3 


ponche y no ta regala base por bola y 
por mira atras riba un tremendo ac- 
tuacion. Jair “Chapman” Thompson 
ta releva 1 inning pa pone un wega 
salba riba su nomber ta enfrenta 5 
bateador, 12 bola, 10 strike pa un to- 
tal di 22 pitch, no ta permiti ningun 
hit ni careda propinando 2 ponche y 
ta regala 2 base por bola. Pitcher- 
nan di Royal Power huma 5 bateador 
di Spuiters tanto Joel Flanegin, 
Johnrick Flanegin, Gerald Tromp, 
Christopher Rasmijn y Bernardo Vos 
kendenan tur a ricibi un “bay bo bin” 
durnte wega. 

E veterano Silvio “Buchi” Flanegin 
ta bay cas cu e derota enfrentando 
19 bateador den 2 inning tirando 34 
bola, 24 strike pa un total di 58 pitch 
permitiendo 9 careda tras di 10 hit y 
ta regala 3 base por bola. Alexander 
van de Berg ta releva 1 inning y ta 
permiti 1 careda. Weganan ta conti- 
nua dialuna, diaranson y diabierna 
awor riba veldnan na Pos Chiquito 
mientras diamars y diahuebs wega- 
nan lo ta riba veld di Dragon Hitters 
cu nan pastechi sabroso y un bar bon 
surti. Fanaticada bin apoya bo ekipo 
preferi!!! 

Soraya Verhoeve ta yiu di mama Arubiano 

Dos strea di Ajax futbol femenino ta 
pasando vakantie na Aruba 

Scirbi pa Clyde Harms 




Actualmente ta na Aruba, Kelly Zeeman y Soraya Verhoeve, 
dos strea di e ekipo di futbol profesional femenino di Ajax. 
Kelly, un mediocampista, ta recuperando di un operacion cu 
e mester a haci pa drecha un rudia cu el a lesiona dia 10 di 
october durante un training. 


Soraya ta atacado di e ekipo Ajax y uzando number 11 el a hunga pa 
e seleccion Nacional 019 (di edad bou 19 aña) n’e EK - Copa 
Europeo 2016 na Slovakia. 

E final di e mes un aña Soraya tambe a lesiona su ligadura intemo di 
rudia y e mester a perde como nuebe luna di wega. Esakinan tabata 


Kelly Zeeman den ekipo nacional di Hulanda 
pa e Copa Europeo 2018. 

Foto cortesia Kelly Zeeman 


p’e ekipo di Hulanda. Den uniform di Ajax e 
den e seleccion Hulandes e tin number 3. 


"Esaki ta un tremendo perdida di sanger p’e ekipo..." segun e 
trainer Benno Nihom. "Nos ta papia di lunanan perdi". Entre 
tanto el a firma un contrato nobo te cu temporada di 2020. 
Kelly ta miembro 


tambe di e seleccion 
nacional di Hulanda. 

E1 a yega di hunga den 
24 wega intemacional 
ta carga number 17, 



Soraya Verhoeve den accion 

Foto Cortesia Kelly Zeeman 


lunanan dificil y penoso, 
fisica y 

psicologicamente. Segun 
Soraya, no tin cos mas doloroso pa un deportista pa mira su 
compañeronan subi tereno pa compiti den un Soraya ta uza 
uniform di Ajax number 18. 


Den un programa di TV na Hulanda na october di aña pasa 
Soraya a mustra un orguyo di tin sanger Arubiano y el a duna 
Aruba bon publicidad turistico. 


E autor cu e dos streanan di Ajax femenino 

Foto cortesia Kelly Zeeman Soraya y Kelly ta pasando dos siman na cas di Willem y Lieneke 

Bant-Koopmans, bon amigonan di mama di Soraya. Willem 
Bant ta docente di Spaño y Hulandes na Colegio Ambano. 

Lieneke t’esun cu ta haci e electrocardiogramnan na e clinica di Doctoman Fingal y Chen. Lieneke tambe ta 
traha di boluntario na hospice "Atardi". 


Como miembro di e seleccion Hulandes cu a gana Copa Europeo pa di prome bes na aña 2018, Kelly 
Zeeman tambe a ricibi e decoracion di Ridder in de Orde van Oranje Nassau. 


Nos ta desea Soraya Verhoeve y Kelly Zeeman un vakantie placentero y relahante na Aruba. 


Manda bo comentarionan na clydeharms@yahoo.com 

Workshop Amor Propio pa 
solamente Hoben 12-18 aña 


E aña escolar ta casi tras di 
lombe,y ta tempo pa reflecci- 
ona riba bo actitud pa cu skol 
y e resultado. Bo kier mehora 
bo resultadonan e próximo 
aña escolar? Bo kier ta mas 
confidente y sigur di bo mes? 
Bo kier siña haci bo mesun 
escogencia nan y wak kico ta 

E Tayer Amor Propio ta bo opportunidad di mira y 
sinti con poderoso y facil e ehercisionan pa Stima Bo 
mes ta. Tuma bentaha di e chance aki pa siña mas di 
bida y con abo ta bibe — laga los di loke no ta sirbibo y 
experiencia algun di e ehercisio nan di Amor Propio. 

Nos tur kier pa otro hende stima, balora y aprecia 
nos... Y hopi no ta stima, balora y aprecia nan mes. 
Nos ta pone hopi biaha tur otro na prome lugar, y no 
tin tempo pa nos mes of ta cansa... cu ta manifesta 
den stress, “bira malo”, falta di pasenshi, rabia liher, 
alsa voz y asina mas. 

E intencion y balor di e Tayer Amor Propio ta pa clari- 
fica bo intentionnan, reflecciona riba bo accion y nan 
resultado, enbez di depende di otro hende su evalu- 
acion di kende bo ta como persona of depende di evalu- 


acion di otro riba bo rendimentonan (trabou, proyecto, 
tarea ect). 

Nos lo haci diferente ehercisio pa bo reconnecta cu bo 
esencia y sabidurla interno; y haña claridad a base di 
bo mesun sabidurla. 

Bo lo realiza y experiencia si e ehercisionan cu bo ta 
haciendo ta completo, haci corecto, of apropia p’e meta 
nan cu bo ta intenta di logra.... mirando cu lo tin un 
“shift” inmediatamente. 

Si bo intencion di e ehercisio ta remove un blokeo emo- 
cional y loke ta pasa actualmente ta cu ainda bo ta 
sinti blokea, e ora e ehercisio ta incompleto, haci in- 
corecto of ta inapropia pa loke bo ta trata na logra. 
Despues di 2 luna nos lo topa pa evaluacion, check e 
progresso y trece mas cambio necesario. 

Intencionnan ta traha manera simiya cu bo ta planta, 
y cu cuido y nutrición bo lo recibi exactamente esey of 
algo mihor. 

E ta tuma lugar na Centro QuiVit (Ing. Roland Lacle 
5, banda di to SABA/St.Michael Paviljioen) y tin dura- 
ción di 3 ora. 

E lo ta dia 6 di juli di 10 am — 1 pm. Facilitador: 
Gardenia (Gadi) Kock, MA psicologo (cell 746 5704). 
E workshop aki ta basa riba “first come, first serve”. 
Registration adelanta ta necesario ya cu tin solamente 
20 cupo disponibel. 



traha mihor pabo? 



S1NTON1SA TUR MERDIA, 
RADIO CALACTICA 99.9 
PA SCUCHA NOTICIA PRESENTA PA 


VICTOR (TOKO) WINKLAAR. 
ALEXA WERLEMAN V SIMON ARENDS. 

Aruba ta 'ready' pa e di 5 edicion di 
Barista Championship Experience 


TIN bastante trabou ora ta elabora un bebida na Star- 
bucks y e baristanan di Starbucks sa esaki. Sea ta un 
espresso, un latte, cappuccino of un Flat White- tur bebida 
ta wordo traha cu pasion dor di baristanan cu tin orguyo 
pa demostra nan abilidatnan y di e forma ey eleva e exper- 
encia di e cliente y calidad di e producto. 

E luna aki 2,000 barista di Starbucks for di 16 pais den 
Latinoamerica y Caribe lo participa na e competencia ‘Na- 
tional Starbucks Barista Championship’, di cual e prome 
etapa ta tuma luga den e propio establecimento pa despu- 
es pasa pa esun regional y finalmente na nivel Nacional. 
Diesun campeon- representando e mihor di e mihornan- 
for di Starbucks LATAM (Latinoamerica) tin e oportuni- 
dad pa comparti nan pasion pa calidad y arte di barista na 
e di 5 edicion di e Barista Championship Experience, e aña 
aki na Costa Rica. 

“Nos baristanan ta iniciado di conexionnan humano, cu ta 
eleva un experiencia unico di koffie mientras ta basha e 
pasion den cada copi respectivamente”, esaki di acuerdo 
cu vice-presidente y general manager di Starbucks Latin 
America & Caribbean, Ricardo Rico. “Nos tin lidernan ho- 
ben cu ta comparti nan historia cu otronan por medio di 
koffie- nan lo ta e diferencia; na tur tin soñonan y cu ma- 
sha entusiasmo ta enbuska pa haci nan realidad”. 

E evento lo dura 1 siman largo y lo celebra e campeonnan 
mientras ta inspira y ta ekipa nan pa bira lider den nan 
mercado. E campeonnan lo tin e chance pa experiencia e 
proceso di koffie - for di planta e mata di koffie na Pablo 
Aco coffee farm, pa perfecciona nan habilidad di barista, 
demostrando nan arte den cada Latte. 

Aruba y Corsou tambe lo tin nan representacion; pa Aruba 
lo tey Mistika Moncion Cork di Starbucks Mall. E ta un 
barista for di Juli 2012 y su bebida faborito ta Chai Latte 
cu vanila. Tambe lo tey, Reginald Janga di Starbucks Mar- 
ketplace, e tambe ta barista for di 2012 y su bebida fa- 
borito ta Cold Brew White Mocha. Pa Aruba, Marlene Er- 
wich di Starbucks Marriott tambe lo tey. E ta barista for 
di 2018 y su bebida favorito ta Flat White. Finalmente pa 




Marlene Erwich 


Mistika Cork 


Starbucks Aruba Marriott 


Starbucks Renaissance Mail 



Reginald Janga 

Starbucks Renaissance Marketplace 



Govan Quandus 
Starbucks Paseo Herencia 


Aruba, Govan Quandus di Starbucks Paseo Herencia. E ta 
barista for di 2016 y su bebida faborito ta Vanila/ Hazel- 
nut 3 Ristretto shot latte. Pa Corsou lo tin representacion 
di Juan Daniel Cerallo Valdez, e ta barista for di 2018 y su 
bebida favorito ta Vanila Flat White. Finalmente tambe 
for di Corsou, Norenis Overman, e ta barista for di 2017 y 
su bebida faborito ta White Chocolate Mocha. 

Starbucks Aruba y Corsou ta invitabo pa bo ta parti di e 
final di Barista Championship na unda ganador di Aruba 
y Corsou lo competi contra otro diaranson awor dia 19 di 
juni na Renaissance Mall pa 10’or di mainta. 

DIMAS awor ta mobilisa den "Rush" 


AYERA mainta Director di DIMAS, mr. Kathy 
Paskel a tuma e yabinan over di tres auto nobo for di 
Garage Cordia Aruba. Ta trata aki di tres auto marca 
Toyota modelo Rush di aña 2019. E autonan aki ta pa 
yuda e departamento mobilisa miho pa e trabounan 
cu nan tin, relaciona cu admision di stranheronan riba 
nos isla. 

E modelo Toyota Rush ta e unico modelo SUV cu ta 
costa menos di 50 mil florin na Aruba. Ta un modelo 
nobo cu Garage Cordia a introduci aña pasa y cu ta 
masha exitoso mes, tanto den uzo eficiente di gasolin, 
como tambe den e forsa cu e auto aki tin. Banda di 
esey, e tin tres fila di stoel, riba cual por sinta 7 pasa- 
hero. 

Kimberly van der Linde, Sales Associate na Garage 
Cordia a entrega yabinan di e tres autonan na DI- 
MAS, representa pa nan Director y algun empleado. 
Nan tabata masha contento cu DIMAS a cambia pa 
Toyota, e auto miho bendi na mundo y esun mas bendi 
na Aruba. 

Tocante DIMAS 

DIMAS, Departamento di Integracion, Maneho y Ad- 
mision di Stranhero ta operacional desde 1 di Juli 
2006 y ta situa na Paardenbaaistraat 11 (ex edificio 
di Ontvanger), na Oranjestad. DIMAS ta encarga pri- 
mordialmente pa procesa peticionnan pa un permiso 
di estadia y residencia temporario of definitivo na 
Aruba (sea cu ta pa traha of no). Anualmente DIMAS 
ta atende mas o menos 15 mil peticion, entre 125 pa 
180 cita pa dia. Pa keda na altura di (cambionan den) 
procedura, proceso, maneho, download formulario y 
lista di rekisitonan y tambe pa traha bo cita online 
pa e diferente servicio y producto, bishita nan website 
www.dimasaruba.com . 

Garage Cordia Aruba 

A funda Garage Cordia Aruba na Juli 1965 ora cu a 
bestel e prome 12 autonan di marca Toyota pa nos isla. 
Awendia, despues di mas cu 53 aña, keto bay e com- 
pania tin e record di a bende mas auto den historia 
di nos pais, tanto como agencia como tambe e marca 



Toyota. Nan ta conoci specialmente pa e bon calidad 
di e autonan, pero sin lubida cu nan ta e unico cu tin 
un surtido grandi di piesa pa drecha of ora di “service” 
e vehiculonan. 

DVG ta conseha Arubianonan pa tuma 
medida prome cu bay biaha pa exterior 


VAKANTIE ta den porta y na Aruba hopi hende ta 
biaha den famia bay sea ta pa Europa, Merca, Latino 
America of cualkier otro pais, Departamento di Salud 
Publico (DVG) tin algun tips cu ta yudabo prepara bo 
mes bon prome cu bo subi avion of barco. 

Jurette Croes, di DVG, a splica cu ta hopi importante 
cu ora bo bay di biahe, tuma tempo prome pa haya sa 
unda bo ta bay y kico ta e factor di riesgo cu por tin in- 
fluencia riba bo salud den exterior. E ora ey bo por pro- 
teha bo mes for di aki si ta posibel y haya tipnan valioso 
pa bo proteha bo salud. 

INFORMA BO MES BON 

Ronald Geerman di e seccion di malesanan infeccioso, 
a splica cu ta hopi importante ora bo scoge un luga pa 
biaha, haci un research prome di e luga, wak kico ta e 
factornan di riesgo cu tin na e luga y tambe por tuma 
contacto cu e Departamento di Malesanan Contagioso 
via telefon y por dunabo algun informacion adicional 
encuanto e pais en particular cu bo ta bay. 

Mester pone enfasis cu no ta solamente e vacuna di kein- 
tura geel ta importante pa un persona tin esey tuma 
caba ora e ta cla pa bay. Tin diferente factor tambe cu 
mester tene cuenta cun’e, cu no ta solamente malesa, 
cu bo por evita door di vacuna. 

Si wak rond mundo, tin malesanan cu ta wordo trans- 
miti door di sangura y tambe malesanan cu ta wordo 
transmiti door di cuminda. Esey por evita door di prac- 
tica higiena, esta laba man bon y tambe kies unda bo 
ta bay come. 

Es decir no come riba caya, no purba cosnan straño riba 
caminda, pero tene extra cuenta cu e factor unda bo ta 
come. Tambe tin e factor manera sangura, cu ta con- 
sehabel bo yama e Departamento di Malesanan Con- 
tagioso of bo por haci bo investigacion, of tambe bo por 
biaha cu bo repelente y evita esey. Tambe tin e factor 
di personanan cu tin malesanan cronico manera dia- 
betes, presion halto, etc. corda di bay cu suficiente me- 
dicamento y evita cu ora bo ta den exterior y ripara cu 
remedi a caba cu bo. 

Tambe ta importante hendenan cu ta gusta animal 
tene cuenta cu algun aspecto. Por ehempel ta wak un 
cacho bunita riba caya, ta pasa man riba dje, ate cacho 
a mordebo. Ban evita e cosnan aki. 


Y si toch pasa cu bo wordo mordi pa un cacho, pushi, 
macaco etc. den un ke otro luga exotico, tuma contacto 
cu dokternan na dicho pais. Nan conoce nan pais mas 
miho. Nan por dunabo miho recomendacion kico pa 
haci. Esey ta den caso cu bo wordo mordi. WHO periodi- 
camente ta pone un update di enfermedadnan cu tin na 
cierto paisnan. Pero si tin cierto malesanan cu ta creci- 
endo na e momentonan aki, ta te despues di algun tem- 
po WHO ta update loke e tin. P’esey preferiblemente si 
algo pasabo na e luga, tuma contacto cu e dokternan di 
dicho pais. Nan tin mas informacion. 

Por bisa awor aki e caso ta X, pero ya caba pa mañan e 
por cambia. P’esey ta importante pa tuma contacto cu 
Departamento di Malesanan Contagioso, p’asina haci 
un investigacion con e situacion ta na e pais pa unda bo 
ta biaha. 

PREVENI TA MIHO CU LAMENTA 
Segun dr. Wilmer Salazar, ora cu un persona tin pensa 
pa bishita un pais, sea un pais den nos region of den 
otro region, mester tuma cierto medidanan. Una bes cu 
e persona a dicidi di bay, e mester tene na cuenta cua 
ta e luganan cu nan lo bay bishita y ki sorto di tur- 
ismo nan lo bay haci den e region eynan. Tin diferente 
malesa, tin diferente forma di transmision y tin dife- 
rente potencial di gravedad entre nan. Si un persona 
of un grupo di persona, of un famia ta bishita cierto 
regionnan, por fabor lesa bon kico nan tin. Si mester 
di vacuna, acudi na Departamento di Malesanan Con- 
tagioso, kendenan tin tur conocimento pa conseha cua 
vacuna ta preferibel pa e parti aki. Ademas di keintura 
geel, como ya e ta activo y medidanan basico manera 
higiena, laba man. Si bo a come fruta of berdura, laba 
nan bon. Mantene bo higiena respiratorio tambe bon. 
Ora bo niester of haya algun malesa respiratorio, acudi 
na bo dokter. Importante ta pa cera un seguro di biahe. 
E ta scapabo di cierto situacionnan no deseabel y por 
lo menos disfruta bo vakantie manera debe ser, den un 
forma sano, den un forma cu bo no ta haya complicacion 
ora cu bo bin bek Aruba. 

TIPS 

Esakinan ta algun tips valioso cu na momento bo bay di 
biahe, por preveni pa bo por haya cualkier enfermedad 
den exterior. 

CFT a pidi minister Gijsbertha pa 
duna splicacion riba cifranan 


WILLEMSTAD - Comicion Supervicion Finansie- 
ro riba Corsou a duna un veredicto devastador riba 
presupuesto finansiero di Corsou durante e prome 
kwartal dje aña’ki. 

E prome tres lunanan dje aña’ki no a cumpli cu pa- 
labracion pa mehorá e resultado finansiero pero ora 
cu e ahustá e cifranan final di aña pasá, e cuadro ta 
ainda mas devastador ainda. 

Diasabra ultimo NOBO a relatá esaki caba cu e deficit 
riba presupuesto 2018 a yega te 90,4 miyon florin. 

Un conteo rapido ta mustra cu e deficit total riba 
añanan 2017 y 2018 a bira e monstruoso cifra di 20y,2 
miyon florin! 


Pa colmo e amtenarnan di finansa cu a calculá cuanto 
e gastonan di 2018 lo tabata, a resultá cu e gastonan 
tabata mas halto. 

Y aki caminda e Comicion di Supervicion ta apuntá 
sin rel ni trel cu e pacete di medida cu minister Gijs- 
bertha a tuma, a resultá inefectivo. 

Comision Supervision Finansiero a pidi minister Gijs- 
bertha pa bin duna nan un splicacion ta con ela yega 
ne cuadro cu ela pinta y e resultado tabata nét con- 
trali. 

Es más, nan kier sa con Gijsbertha lo evitá ripiticion 
dje ‘blamage finansiero’ di aña pasá. 


Tendencia ta sigui 

Aumento di gastoncm ta crese mas 

cu aumento di entrada 


WILLEMSTAD - Un dje dadonan serio cu Comi- 
cion Supervicion Finansiero a opservá den su carta 
na minister di Finansa riba e promé tres lunanan dje 
aña’ki ta cu e gastonan tabata 7,6 miyon florin mas 
halto cu nan a pinta e comision. 

Di otro banda e entradanan tabata 6 miyon florin mas 
halto y esey ta pone cu e resultado finansiero riba e 
capitulo aki tabata un tiki favorabel. 

Esey ta cuadra cu loke a pronostica y priminti pasobra 
e quota di interes riba debe a keda den e norma cu go- 
bierno mag tin debe. 

Esey ta pone cu 45,3% di loke riba presupuesto ta bay 
na paga debe. 

E porsentahe di quota di interes cu e comision ta tolerá 
ta 45% di manera cu e cifra di debe ta algo mas riba e 
loke ta permisibel. 

Comision Supervicion Finansiero a confirmá cu e dife- 
rencia negativo despues dje cambio di presupuesto lo 


resulta den un deficit di 112 miyon florin. 

Ainda no a manda e presupuesto pa ni e comision ni 
pa parlamento y no tin bista ki dia esaki lo sosode. 

Cu otro palabra: e barco finansiero ta sigui nabegá sin 
capitan y sin rumbo. 

Na Sint Maarten 

Banco a gana caso pa bende poco 
tereno caro pa cobra debe miyonario 



WILLEMSTAD - Siman pasa 
Corte di Husticia a autorisa RBC 
Royal Bank pa bende poco tereno 
masha valioso di un cliente cu a 
faya pa caba di paga un fiansa di 
1,7 miyon dollar. 

Ta trata di dos ciudadano cu tin un 
compania na Anguilla y cu a fia e 
suma mencioná dia 7 di decémber 
di 2009, casi dies aña pasá bou di 
condicion cu nan lo caba di paga e 
fiansa dia 15 di decémber proximo. 
Como garantia doñonan dje com- 
pania cu a fia e 1,7 miyon dollar 
a pone un tereno cu un cas conoci 
como Residence Les Panoramique 
Grand Case na parti Franses dje 
isla y e seguro riba e cas pa e mon- 
tante cu nan a fia. 

Ademas nan a pone tres tereno 
valioso como garantia plus un se- 
guro di bida pa miyon dollar. 

Tur esaki como garantia pa un mon- 
tante di maximo US$ 674.800,-. 
Na april di 2014 RBC a informá e 
pareha doño dje empresa cu nan a 
cay atras cu pago di quota y a exigi 
pa paga sobrá dje fiansa den un tiro 
plus interes. 

• N’e momento ey e suma cu e pare- 
ha tabata debe banco tabata US$ 
1.019.494,72 cu ta un combinacion 
di pida fiansa y sobrá ta interes. 

E pareha a apelá e desicion pa ban- 
co bende e propiedadnan y den un 


wisio sumario banco a pérdé e caso 
pero nan a apelá y un tribunal su- 
perior a autorisá nan tene findishi. 
Aña pasá corte a confirmá cu e 
pareha mester paga banco US$ 
1.040.050,47 pero e pareha a apelá 
na januari di e aña aki. 

• Notario a informá e pareha cu e 
findishi lo ta 16 di november di aña 
pasá. 

• Eynan e wega a cuminsa cu e 
pareha doño a pidi pérmiso pa nan 
mes bieder pero notario a informá 
nan cu un otro hende a bieder mas 
tanto placa cu nan. 

• Mientras tanto e caso mes-mes 
ta den apelacion ainda den Corte 
di Husticia Comun. 


• E homber cu ta debe banco a pidi 
pidi pa sigui cu e findishi pasobra 
nan lo pérdé un tereno cu nan ta 
alkilá y lo pérdé e entrada y nan 
negoshi lo kibra. 

Ademas corte a hunga cu George 
y su casá no a proba cu dadonan 
concreto cu nan compania ta den 
emergencia. 

Por lo tanto hues no por a dicidi pa 
para e findishi y e pareha a pérdé 
e caso y nan terenonan di acuerdo 
cu sentencia di hues mr. P.A.H. Le- 
maire. 

Placa cu a cobra pa benta di UTS a 
drecha tipo di promé kwartal 2019 


A$f„ 

-- <*y 

& 0tematontf 

Señor ta mi wardador, mi'n tin falta di nada. 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa."Salmo:23 

Cu inmenso tristeza na nos curazon, 
nos ta participa fayecimeto di: 



Sra. Maria Kelly-Winterdaal 

Cariñosamentejama" machi/ maimai" 

*10-11-1930 115-06-2019 

Nomber di mayornan: KTTeofilo (Beto) y H Ida Winterdaal 

Nombersu casa: Paulito (Poly) Kelly 
Na nomber di: 

Suyuinan:Ady Kelly 
KINemencio (Mis) Kelly 
Mariana (Mani) y Roman Kelly 
H Roberto (Robby) y Nelly Kelly 
Vicente (Kado) y KOndina Kelly-Hidalgo 
SuRumannan: 

M Simona y KIDufiRasmijn y famia 

Luisa y KlChido Feliciano y famia 

Lucia Winterdaal 

Olga y Lee Franken y famia 

Rita y M Alex Werleman y famia 

M Ale Winterdaal 

KIFelisWinterdaal 

Nieto y Nietanan: 

Eugene kelly 

Angeline Kelly y Cesar De mey 
Eduardo y Anette Kelly -Wester 
Melinda (Marlin) y Gilbert (Gibi) Kock-Kelly 
Melina (Ayring) y Mario (Shati) Kelly 
Wilbert (Alvino) Kelly 
Zuleika y Endy Leon-Kelly 
Suhaila Kelly 

Kelvi y Esmeralda Martinez Hidalgo 

Bisanieto y Bisanietanan:Endrick, Endrienne, Rendolph, 
Sulienne, Richenel, Amgene, John-Paul, Joshua, SJayden, 
Jaydelin, Richmar, Igmar, Sigmar, Gillery, Gillianne, Gilmery, 
Raquel 

Tartaranieta:Alayna 

Swanan: 

M Martin y Yolanda Kelly y famia 
Fransico y M Pina Kelly y famia 
Mario y Anna Kelly y famia 
M Chai y Reina Kelly y famia 
Jan Kelly y Edith y famia 

Sobrinoy Sobrinanan. 

Famia: Kelly, Winterdaal, Werleman, Franken, Feliciana, Hidalgo, 
Leon, Kock, Rasmijn, Croes, De mey, Boekhoudt, Erasmus, 
Dirksz, Samson, Wester, Gomes, Martinez Hidalgo 

Grupo di oracion di Blue Army 

Ta invita pa e acto di entiero cu lo tumalugardiaranson 19 di 
juni 2019 di 2 pa 4 di atardina Aurora Funeral Home, despues- 
saliendopa Santana naParadera. 

Nos ta pididisculpa den nosmomento di tristesa por a lubida 
famia.Nos no ta recibi bishita di condolencia na cas. 


"Señor ta mi wardador, mi'n tin falta di nada 
Den cunucu di yerba berde, E ta ponemisosega 
Eta hibaminaawatrankil, pa mi bolbehañaforsa" 

Salmo 23 

Cu inmenso dolor nanoscurason, nos ta anunciafayecimento di 
nos esposa, mama y welastima 


Sra. Rosa Caritina Tromp - Franken 

Miho conocicomo'Rosa diTilin'/Jójo'of'Jójochi' 

*6 October 1941 -114 juni 2019 

Na nomber di su: 

Mayornan: t Estefanus y t Emilia Franken - Henriquez. 

Esposo: Victorino 'Tilin'Tromp. 

Yuinan: 

Rosemarie'Roosje'y Gilles van Dalen -Tromp. 

Raiza y Mariano'Maikel'Geerman -Tromp. 
t RinoTromp. 

Nieto/a nan: 

KarenzaGeerman, Jherino van Dalen, Kelvin Geerman. 
Maneranieto: Steve Geerman. 

Ruman nan: 
t ShonTin Franken. 

Marcelino y Maxima Franken - Schwengle. 

Vda. Lourdes Croes. 

Subrino/a nan:Geoffrey y Betty Franken y yui nan, Leandra y 
Alexander van Dalsen - Croes y yui nan, LizandraCroes y 
Ludmila Geerman y yui nan, LeonuarCroes y Chanin Escobar y 
yui. 

Tanta y omo nan: 
t Angela Henriquez y yui. 
t Catarina y t Mario Loefstok y yui nan. 

Vicente y t Petra Henriquez y yui nan. 
t Stefan y t Luisa Henriquez y yui nan. 
t Hacinta Henriquez. 
t Catrien y t Juan Tromp y yui nan. 

Cecilia y Juan Zievinger y yui. 

Iha nan:Winni Arends, Mirna Henriquez, Chideta Maduro, Gina 
Tromp, t Maria Tromp, Vilma Tromp. 

Famiana Curaçao:Chencho y Gladys Brigitha, Irena y 
CrismoAntersijn, Andria Thompson. 

Bon ayudante di famia:Theo Zievinger. 

Primo y prima nan, swa y cuña nan, amigo y amiga nan, comer 
y comper nan, su bon bisiña nan y demasfamia: Franken, 
Tromp, van Dalen, Geerman, Henriquez, Jacobs, Schwengle, 
Croes, Arends, Bernadina, Britten, Christian, Dijkhoff, Hart, 
Falconi, Faro, Figaroa, Gomez, Kelly, Loefstok, Maduro, 
Quandus, Ruiz, Trimon, Zambrano, Zievinger, Baarh, Dania, 
Ridderstaat, Schroevers, Brasz, Antersijn, Brigitha yThompson. 

Na tur empleado di Huize Maris Stella SABA, afdelinglxoria. 

Na un y tur cu tawata cu famia di ora cu nos querida Rosa a 
drenta Maris Stella y tenasu ultimo rosea. 

Famia ta invita tur amigo, bisiña y conoci nan pa asistina e acto 
di entierocual lo tumalugardiasabra 22 juni 2019 pa 4'or di 
atardisaliendo for di Misa Santa Anna pa santanaCatolicona 
Noord. E resto mortal lo ta resposa for di 2'or di atardi den Misa 
Santa Anna na Noord. 

Oportunidad pa condolencia lo ta diahuebs 20 juni 2019 for di 
7'or pa 9'or di anochinaTanki Flip 55-A, cas di suyuimuheRaiza- 
Geerman -Tromp. 

Nos ta lamenta cu despues di entieronos no por ricibibishita di 
condolencianacas. 

Nos kier a pidinosdisculpasi pa un of otromotibonos por a 
lubida un of otrofamia y conoci den nostristesa. 

Lo tin un boxdisponibel pa Huize Maris Stella. 





WILLEMSTAD - E placa pa cual 
gobierno a bende UTS a dórna tipo 
di presupuesto dje aña’ki y salvo 
un calamidad finansiero, gobierno 
mester cera aña cu un saldo favora- 
bel di 281,1 miyon florin. 

Esey ta pone cu e saldo favorabel 
preliminar riba e promé tres lunan- 
an dje aña’ki ta cera cu un saldo 
positivo di ANG 281,1 miyon atrobe 
danki na benta dje accionnan di US 
y un fiansa cu gobierno a tuma na 
2018. 

E dado aki t’asina remarcabel cu 
Comicion Supervicion Finansiero a 
pidi minister Gijsbertha pa splica 
nan con e transaccion a bay y ki 
efecto e lo tin pa presupuesto 2019. 
Y mas importante ainda, con ta bay 
usa e placa aki unabes cu a bisa cu 
ta pa fortalesé nos structura eco- 
nomico. 

CFT a pidi minister Gijsbertha pa 
reaccioná den ter di dos siman cu e 
splicacion. 

Caso di maltrato cu detencion 


WILLEMSTAD - Djasabra 15 di 
juni 2019 alrededor di 06.34 or di 
mainta, Central di Polis a dirigl un 
unidad Policial na un cas den Wela- 
tina pa un caso di maltrato. 

Na yegada di e unidad, el a bin topa 
cu un hómber cu diferente sla rónd 
su curpa. 





Tur cos aki na mundo tin su ora y su tempo, 

Ora pa nace y ora pa muri, ora pa yora y ora pa hari, 

Ora pa keda keto y ora pa papia, ora pa stima y ora pa odia, 
Ora pa guerra y ora pa paz" 

Predicador 3:1,2,4, 7,8 

Cu inmenso dolor na nos curason, pero conforme cu boluntad 
di Dios y agradecido pa tur locual e a hasi y nifica pa n os, nos 
ta anuncia cu a fayece 
nos mama, wela y ruman stima 



Sra. Monica Filomena Croes-Kelly 

*04-05-1943 - tl 5-06-2019 


Yiu di: 

Casa: 

Yiunan: 


Nietonan stima: 
Rumannan: 


Suegra: 

Cuñanan: 


Swa: 


tSimon y tAnna Kelly 

Vicente Croes 

Alexander y Eveline 

Vincent y Mayra 

Michel y Jennely Croes 

Joshua y Lindsay 

tSimon, Cecilia Kelly y famia 

tPedro, Cicilia Kelly y famia 

Regina Kelly y famia 

tMaria , tJoy Maduro y famia 

Theresita Gibson y famia 

Jacintha Kelly, Miguel Croes y famia 

Andrea, tFelis Kelly y famia 

Lena, tLeo Hetharia y famia 

tRosa, Frans Wolff y famia 

Stanley Kelly y Nelly 

Lucrtecia y Nadi Yarzagaray 

tMatilda Luidens y famia 

Imelda Croesy famia 

Cora Croes y famia 

Nicolaas Croes y famia 


Ta invita tanta y omo, prima y primonan, sobrina y sobrinonan 
y demas famia: Kelly, Croes, Faro, Wolff,Tromp, Figaroa, Gei, 
Khalil, Perez, Flanegin y Eduardo pa e acto di despedida cu ta 
tuma lugar diahuebs 20 di juni 2019 di 2 pa 4'or di atardi, 
despues siggi pa acto di cremacion. 


Ta duel nos cu despues di entiero no ta ricibi bishita di 
condolencia na cas. 


Despensa nos si den nos tristeza nos por a lubida di menciona 
un of otro famia. 


Lo tin un misa pa Descanso di nos defunto diahuebs 20 di juni 
2019 pa 7'or di anochi na misa Pro Catedral San Francisco na 
Playa. 


For di investigacion cu polis a real- 
isá na e sitio a sali na cla, cu e hóm- 
ber aki tabatin un problema pa bas- 
ta tempo caba cu un familiar di dje. 
E famia aki, un hómber, a presentá 
na e sitio y a reclamá e victima riba 
e asunto aki. Dado momento a surgi 
un bringamento cu e resultado ari- 
ba mencioná. Despues di e acto e so- 
spechoso a bay for di e sitio. 
Ambulans a presentá na e sitio. 

E personal a trata e victima di 49 


Aufca 

'Çutt&iat *&Q4He & 

"Señorta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Cu inmenso tristeza na nos curazon pero conforme cu 
boluntad di dios nos ta participa fayecimento di 


Fridoline Veronica Fingal 

*28-01 -1940 +15-06-2019. 

Viuda di: -i-Mario Hose Vos 

Rumannan: 

+Pedro"Sain"Fingal y Yolanda FingalQuerero y Famia. 
+FelizFingal y +Lucia Fingal Tromp y famia 
+Freddy Fingal 

+Olivia Maduro Fingal y +Ogenio Maduro y famia 
+ Casimiro Ricardo Fingal 
Charles John Fingal y famia 
Gertruida Helen Fingal y famia 

Sobrinonan y Subrinanan. 

Primo y primanan, comer y compernan, ihanan. 

Ayudantenan:Mery, Paula, Suzy, Irinia, Zulaika, Rubiela. 

Amiganan,amigonan,bisiñanan y ex-coleganan di Aruba Bank. 

Famia: Fingal, Querero,Tromp, Maduro, Hek, Hieroms, Colina, 
Ridderstap,Holsman, v/d Biezen, Rojer, 

Quandt, de Windt, Kelly y demasfamia. 

Nos ta pididisculpasi den nos tristeza nos por a lubida un of 
otrofamia of conocir. 

Ta kedainvitapaacto di entierocual lo tumalugardiahuebs 20 
juni 2019 for di 9:00am pa 11:00amna Aurora Funeral Home y 
despues pa Santana na Playa. 

Occasion pa condolencia ta na Aurora Funeral Home diaranson 
19 juni 2019 for di 7:00pm pa 9:00pm. 

Nos ta lamenta cu despues di entierronos no por ricibibishita di 
condolencianacas. 



aña di edad, pa despues transport’é 
pa policlinica di SEHOS pa trata- 
mento medico. 

Mas laat alrededor di 07.20 or, po- 
lis a detené e hómber sospechoso 
H.O.S.P. nace na Venezuela di 32 
aña di edad, na un cas den Heyntjec- 
ool pa e maltrato cometé. 

A presenté dilanti di un Fiscal aux- 
iliar cu a ordená su encarselamento 
pendiente di mas investigacion. 
Investigacion den e caso aki ta con- 
tinuá. 


Control 
di trafico 
general 

WILLEMSTAD - Diasabra 15 
di juni 2019, personal di Warda di 
Polis Montaña cu mas unidad poli- 
cial, conhuntamente cu personal di 
K.Mar, Duana, Ministerio Publico y 
Brandweer, a tene un contról di trá- 
fico general. E contról aki a tuma 
lugá entre 20.30 or pa 00.30 or riba 
Caminda Duvert ‘Boy’ Nicolina. 

A controlá un total di 157 vehiculo y 
un total di 56 chauffeur a keda ver- 
balisá pa e siguiente infraccionnan: 

Manehá un vehiculo sin: 

• cu e impuesto di vehiculo ta pagá 

• faha di seguridad bisti 

• rijbeweis valido; 

• Seguro valido; 

• carchi di cur válido; 

• hélm cu ta cuadra segun e regla 
di tráfico; 

• plachi di number na e vehlculo 

Manehá un vehiculo: 

• cu glas scur; 

• bou di influencia di alcohól. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” y liKe nos riba facebooK ^ facebook! 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















